**NOLIKUMS**

 **Liepājas Novusa Kluba "Atklātā kausa izcīņa novusā 2022"**

**1. Mērķis un uzdevumi**

1. Popularizēt novusa spēli Liepājā.

2. Nodrošināt spēlētājus ar papildus spēļu praksi.

3. Celt novusistu meistarības līmeni.

**2. Vieta un laiks**

1. Sacensības notiek, LSEZ ‘’Lauma fabrics’’ telpās, Ziemeļu ielā 19.

2. Sacensības plānotas 8 posmos - **janvārī, februārī, martā, aprīlī, augustā, septembrī, oktobrī un novembrī**. FINĀLA POSMS norisināsies **decembrī.** Sacensības notiks katra mēneša kādā no pēdējām nedēļas brīvdienām (atkarībā no LNF kalendāra un FINSO kalendāra).

3. Pirms katra posma datums un laiks tiks precizēts.

**3. Sacensību vadība.**

1. Sacensības organizē Liepājas Novusa klubs.

2. Sacensību galvenais tiesnesis – Ilmārs Strakšs. Sacensību tiesneši: Aleksands Subačs, Edgars Bērziņš, Ojārs Strakšas.

**4. Sacensību dalībnieki un sacensību kārtība.**

**1. Sacensībās drīkst piedalīties visi sportisti bez kvalifikācijas ierobežojumiem.**

2. Sacensībās maksimālais dalībnieku skaits ­- **28 dalībnieki** Sacensībās piedalās gan dāmas, gan kungi.

3. Katram spēlētājam jābūt nodrošinātam ar savu novusa inventāru (novusa kiju un ripu). Sacensību vieta var tikt fotografēts un filmēts.

4. Dalības maksa par katru posmu - **7 EUR**. Liepājas Novusa kluba biedriem – **5. EUR** Dalībniekiem, kuri nav sasnieguši 18 gadu vecumu - **BEZ MAKSAS**

5. Sacensību visi posmi (neskaitot finālu) notiek pēc *"šveices"* sistēmas - kopā 13 kārtas, katra spēle 6 setos. Par uzvaru – 2 punkti ,bet par zaudējumu – 0 punkti. Ja sacensībām pieteikušiem mazāk par 15 dalībniekiem, tad tiks izspēlēta apļa sistēma (katrs spēlētājs izspēlē savā starpā). Apļa sistēmā spēles tiks izspēlētas 6 setos. Par uzvaru 2 punkti, par neizšķirtu 1 punkts un par zaudējumu 0 punkti.

6. Kopvērtējums sastāvēs no punktu summas, kuri tiks iegūti katrā sacensību posmā. Tātad – pie ieskaites punktiem tiek visi, kuri piedalās, neatkarīgi cik posmi izspēlēti.

7. Tie dalībnieki, kuri kādā no posmiem ieguvuši 1. vietu, automātiski tiek finālā, ja nospēlēti vismaz 4 posmi.

8. Vienādu punktu gadījumā, kopvērtējumā vietas nosaka:

a) pēc tā, kurš dalībnieks ieguvis vairāk posmu ieskaites punktu (piedalījies pēc iespējas vairākos posmos),

b) pēc iegūtām augstākām vietām (cik iegūtas 1., 2. utt. vieta),

9. Finālā, kas norisināsies, decembrī, tiek 16 rezultatīvākie novusisti visu posmu kopvērtējumā, kā arī tie, kuri izpildījuši 6.punktā minētos nosacījumus.

10. Fināls norisināsies pēc apļa izspēles sistēmas. Spēles notiks 7 setos. Par uzvaru 4-0, 4-1, 4-2 – 3 punkti, par uzvaru 4-3 – 2 punkti, par zaudējumu 3-4 – 1 punkts, par zaudējumiem 0-4, 1-4, 2-4 – 0 punkti.

11. Katrā atsevišķā posmā par nospēlētām mazāk nekā 50% no iespējamām spēlēm dalībnieks tiek diskvalificēts

**5. Uzvarētāju noteikšana.**

1.Visos posmos, neskaitot FINĀLU, uzvara tiek vērtēta ar 2 punktiem, neizšķirts ar 1 punktu un zaudējums ar 0 punktiem.

2. Vienādu punktu gadījumā visos posmos vietu nosaka:

 a) pēc *"Buholca"* koeficienta (visu pretinieku punktu summa),

 b) pēc *"mazā Buholca"* koeficienta (visu pretinieku summa mīnuss augstākā pretinieka punkti un zemākā pretinieka punkti),

 c) pēc pēdējo kārtu punktu summas (13. kārta, 12. kārta utt.).

3. Vienādu punktu gadījumā finālā vietu nosaka:

* pēc savstarpējo spēļu punktu attiecības,
* pēc savstarpējo setu attiecības,
* pēc kopējo setu attiecības,
* pēc *"Bergera"* koeficienta,
* ja viss iepriekšminētais sakrīt, tad pārspēle 7 setos (līdz uzvarai).

4.Par pirmo vietu (attiecināms arī uz finālu), ja ir ne vairāk kā divi dalībnieki ar vienādu punktu skaitu, notiek pārspēle 7 setos. Ja ir vairāk nekā divi dalībnieki ar vienādu punktu skaitu, uzvarētāju noteikšana notiek attiecīgi pēc 2. Un 3. Punktā minētajiem apakšpunktiem.

**6. Apbalvošana**

1. Katrā posmā, 1. vietas ieguvēji tiek apbalvoti ar kausu. Kā arī 1. vietas, 2. vietas un 3. vietas ieguvēji tiks apbalvoti ar diplomu un naudas balvu.

2. Finālā tiek apbalvoti 1., 2., 3., un 4. vietas ieguvēji ar kausu, diplomu un naudas balvu. 5. vietas un 6. vietas ieguvējiem diploms un naudas balva.

3. Pēc organizatoru lēmuma var tikt noteiktas arī papildus balvas gan posmos, gan finālā.

**7. Pieteikumi**

**Pieteikumus iesniegt ne vēlāk kā dienu iepriekš līdz sacensību sākumam**, tiesnesim Edgaram Bērziņam. Zvans vai sms uz tālruņa nr. - **20046598**,vai pa e-past [**berzinsedgarsHYPERLINK "https://d.docs.live.net/d22e7e60b688341e/NOVUSS%202019/Liepājas%20NK%20Kauss%202019/berzinsedgars083@gmail.com"083@gmail.com**](https://d.docs.live.net/d22e7e60b688341e/NOVUSS%202019/Liep%C4%81jas%20NK%20Kauss%202019/berzinsedgars083%40gmail.com)**.**

**TIEKAMIES SACENSSĪBĀS**